E 2002 en deus tapet ar Chuzul-rannvro ar varregezh da vezañ Pennadurezh Aozañ an treuzdougen boutin a laz rannvroel. Gant-se eo dezhañ da aozañ ar servijoù hent-houarn rannvroel evit ar veajourien hag ar servijoù hent a vez graet e-lech ar re houarn (THR).  Deuet eo kement-se da-heul ar varregezh a voe roet dezhañ, e penn kentañ ar bloavezhioù 1980, evit a sell ouzh aozañ ar servijoù hent ingal a laz rannvroel war ar maez (Linennoù-hent rannvro).  Gant ar Rannvro e vez termenet betek  peseurt live e vo servij an THR hag al linennoù-hent rannvro. Evit a sell ouzh THR Breizh, diwar un emglev gant an SNCF a implij ar rouedad, e vez archantet 70 % eus ar priz gant ar Rannvro. Reiñ a ra archant ivez da neveziñ an tiez-gar ha da brenañ trenioù. Evit a sell ouzh al linennoù-hent rannvro e vez fiziet al labour servij publik en embregerezhioù kirri-boutin.  Sevel a ra ar budjed a vez votet gant ar guzulierien-rannvro evit an treuzdougen beajourien, da 170 M €, pe war-dro.